Käsittelyjärjestys
Puhemies
(PL) Puheenjohtajakokouksen työjärjestyksen 137 ja 138 artiklan mukaisesti 1. kesäkuuta 2011 pitämässään kokouksessa laatima lopullinen esityslistaluonnos on jaettu. Siihen on ehdotettu seuraavia tarkistuksia:
[Maanantai]:
Euroopan liberaalidemokraattien liiton ryhmä on toimittanut esityksen IMF:n uuden pääjohtajan valintamenettelyä ja euroalueen ulkoista edustusta koskevasta keskustelusta heti Jo Leinenin Euroopan ympäristötilinpidosta laatimaa mietintöä koskevan keskustelun jälkeen. ALDE-ryhmän puolesta esityksen esittelee Sylvie Goulard. Teillä on puheenvuoro.
Sylvie Goulard
Arvoisa puhemies, pyytäisin kohteliaisuussyistä, että komission jäsenen Rehnin annettaisiin olla salissa Euroopan ympäristötilinpitoa koskevan keskustelun ja IMF:ää koskevan keskustelun aikana. Ne eivät ole poliittisia keskusteluja. Toivon siksi, että kaikki muut ryhmät suostuvat tähän suosionosoitukseen komission jäsenelle, joka, voisin lisätä, työskentelee tällä hetkellä erittäin ankarasti.
Francesco Enrico Speroni
Arvoisa puhemies, katson, että pyyntöön voidaan suostua, koska en näe mitään syytä evätä sitä.
Puhemies
(PL) Keskustelu Kansainvälisen valuuttarahaston uuden pääjohtajan valintamenettelystä ja euroalueen ulkoisesta edustuksesta käydään heti Jo Leinenin Euroopan ympäristötilinpidosta laatimaa mietintöä koskevan keskustelun jälkeen. Tämä on pieni muutos esityslistaan.
(Käsittelyjärjestys hyväksyttiin.)
